Sportland Arena

Sportland Arena on kunstmurukattega jalgpalliväljak Tallinnas. Väljak asub A. Le Coq Arena kõrval ja on osa Lilleküla jalgpallikompleksist. Varem kandis staadion nime A. Le Coq MiniArena. Staadioni aadress on Jalgpalli 19. See on üks Eesti väheseid soojendusega kunstmuruväljakuid. Staadioni kasutus Varakevadel ja hilissügisel kasutavad väljakut profiklubid Flora, FCI Levadia, Tallinna Kalev ja Nõmme United. Lisaks on see paljude madalamate liigade meeskondade koduväljak. Ajalugu Staadion avati 2003. aastal ning 2018. hooajaks rajati väljaku lõunaküljele 1198-kohaline peatribüün. Staadion sai FIFA Quality Pro sertifikaadi, mis on kunstmuruga jalgpalliväljakute kõrgeim kvaliteedistandard. 2022. aasta Premium liiga hooaja esimeses ringis kasutas Sportland Arenat kodustaadionina viis kümnest Eesti kõrgliiga klubist (Flora, Levadia, Kalju, Kalev, Legion), mille tulemusel peeti hooaja esimesest 45 mängust 23 ühel ja samal staadionil. Kogu 2022. aasta hooaja jooksul toimus Sportland Arenal kokku 51 Premium liiga kohtumist, mis moodustas 28% kogu hooaja mängudest. See pälvis Eesti jalgpalliringkondades tugevat kriitikat ning irooniliselt pakuti liigale uueks nimeks "Sportland Arena Liiga". Viited Välislingid Sportland Arena Eesti spordiregistris MiniArenast saab Sportland Arena Soccernet, 3. märts 2006 Sportland Arena saab Eesti moodsaima kunstmurukatte ERR Sport, 30. september 2011 Sportland Arena läbis FIFA ülevaatuse jalgpall.ee, 19. aprill 2013 Fotod: järgmise hooaja alguseks võib valmida Sportland Arena uus tribüün Soccernet.ee, 31. august 2017 Sportland Arena ning jalgpallihall said uue aadressi Postimees, 18. juuni 2019